**Buskerud Bygdekvinnelag**

**Referat fra styreseminar 20.– 22. aug. 2018 på Nysetstølen, Holsåsen hos Inger Margrethe Medhus**

**Til stede**: Sølvi Jødal, Frøydis Løkensgard, Inger Margrethe Medhus, Helga Wetterhus, Else Hval og Marit Stevning

Ingen fravær

**Møtet startet** kl. 14,45

**Sak 13/18 Godkjenning av innkalling og saksliste/dagsorden**: enstemmig godkjent,

**Sak 14/18 Godkjenning av referat fra styremøte 20.feb. hos Else Hval og styremøte på Scandic Park 9.mars og årsmøtet 10. – 11. mars. Referat fra styremøte 21.mars på Buskerud Bondelags kontor i HFS**

*Styremøte 20 feb.* godkjent tidligere, utgår

*Styremøte 9. mars* ok godkjent

*Årsmøte 10. – 11.mars kommentarer*: kr 8020 mer i inntekt ved loddsalg på årsmøte har kommet inn på bank nå og vil gå til inntekt på året 2018, påvirker ikke regnskapet for 2017. For ettertiden Loddbøkene fra lotteriet må leveres Åse Skagnæs for avstemming mot innkommet på bank.

Kristin Baalerud har sendt ut alle fakturaer for annonser i årsmeldinga. Vet ikke om alle har betalt. Åse Skagnæs har fått kopi av alle fakturaer, men vi vet ikke om hun har fått inn alt. *Sølvi følger opp dette*

*Styremøte 21.mars:*

Sak 4/18: Hovet BK 80 års jubileum 7.april 2018. Inger Margrethe til stede, og overleverte gavekort på kr 500. Inger Margrethe fornyer jubileumskort med bilde av det nye styret. Dette er gjort

 Sak 6/18: Delegater til årsmøte i NBK Harstad. Nye delegater i tillegg til tidligere valgte: Gudrun Tonstad Lund og Åse Søyland

Sak 7: NBK årsmøte Vår sak om plastforsøpling er sendt NBK

*Styrereferatet godkjent*

**Sak 15/18 Revidert regnskap for 2017**

Kompensasjonsgrunnlag mva. kompensasjon kr 131 729 innsendt fra Åse Skagnæs. Ansett som i orden

**Sak16/18 Referat fra Årsmøte i Harstad**. Ligger på nettsiden til NBK. Overføres til BBK sine nettsider. I tillegg referat fra Årsmøte som Marit Stevning har skrever er lest av alle og godkjent.

**Sak 17/18 Søknad fra Sigdal, Eggedal og nedre Eggedal BK til kultur arrangement 25**. **september**. Søknad om tilskudd fra Lang, Lang Rekke kontoen. Innvilget etter at alle i styret har godkjent dette. Oversendt lagene og vi har fått takk tilbake med beskjed om at arrangementet vil gå som planlagt.

**Sak 18/18 Referat fra studieforbundet Næring og Samfunn Buskerud** **27.juni** 2018

Else Hval fra vårt styre deltok, og refererte kort fra møtet

**Sak19/18 referat fra fylkesledersamling i Oslo 20. – 21. april 2018**

Frøydis Løkensgard deltok, referat fra samlingen er tidligere sendt alle i styret

**Sak 20/18: organisasjonskurs for tillitsvalgte fylkestyret på Torbjørnrud 22. – 23. september** **2018.**

Sølvi refererte innkallingen og den er sendt ut til alle i styret i god til før påmeldingsfristen som var 15.september. Kun Sølvi er påmeldt. Det er mulig at en fortsatt kan melde seg på, hver og en i styret vurderer.

**Sak 21/18: Gjennomgang av reiseregninger og leveringsfrist for innlevering til Sølvi.** Gjennomgått reglene. Enkelte har fortsatt ikke har levert reiseoppgjør fra årsmøte i Harstad. Dette må innleveres innen 1.desember. Styreseminar som går over 2 dager, godtgjørelse kr 500 pr. dag, altså kr 1 000. Km godtgjørelse og passasjertillegg som tidligere.

**Sak 22/18 Brev fra Cecilie Aurbakken 29. juni.**

Gjennomgått brev, blant annet om vår nye fylkeskontakt Marit Green Tymczuk. Se organisasjonsbok om hennes oppgaver blant annet om retningslinjer for etablering og nedleggelse av lag.

**Sak 23/18 Oppløsing av Komnes BK***,*

Brev til BBK om nedleggelsen. Restbeløp på kontoen til dette laget, etter diverse andre disponeringer er kr 1 032,82 som er overført til BBK sin konto. Vanlige prosedyrer er fulgt for nedleggelsen og vi tar saken til etterretning. Sølvi følger opp at pengene fra Komnes BK er kommet inn

**Sak 24/18 Medlemsskriv fra Bakke BK**.

Brevet er sendt ut til alle i styret. Sølvi har sendt tilbakemelding med takk for brevet.

**Møte 1 dag ferdig avsluttet kl. 17.30**

*------------*

**Møte 2 dag start kl. 9.30**

**Sak 25/18: brev fra Kari Hodnungseth 2.mai og 18.mai. Hennes tanker og spørsmål rundt Nedre Buskerudbunaden.**

Hun etterlyser at vi skal ha opplysninger om bunaden og hvor en kan få skaffet den originale. BBK har opphavsretten til bunadene og de originale tegningene, og hadde opprinnelig avtale med Drammen husflid og Gøy Tøy for henholdsvis kvinnedrakten og mannsdrakten.

 Frøydis er bunadsansvarlig for styret i BBK, hun har hatt kontakt med diverse som leverer bunaden både fra de som er autoriserte og ikke (totalt 9 stk). Hun har fått diverse tilbakemeldinger fra flere som er interessert i samarbeid. Denne bunads problematikken skaper stor frustrasjon for oss i styret.

Frøydis har hatt møte med Allette Lund og Else Marie Thorud om status for vårt arbeid.

De har sagt seg villige til å arbeide videre med saken, slik at vi har oversikt over hvem som utfører arbeidet riktig i farger, stoff, utforming og søm. Styret i BBK gir Allette Lund, Else Marie Thorud og Frøydis Løkensgard fullmakt til på vegne av BBK til videre arbeid framover slik at vi får orden på avtaler og etter hvert forhåpentligvis kan gå ut med hvem BBK sitt styre kan anbefale som godkjent leverandører.

**Sak 26/18 Aksjon Bygg 16.oktober 2018**

Dette er et samarbeid med Coop, dette begrenser deltakelse i aksjonen siden en antatt ikke kan samarbeide med andre forretninger og siden Coop forretninger ikke finnes over alt.

Sølvi undersøkte saken med NBK, vi må forholde oss til en butikk i Coop gruppen. Da er det mange i vårt område som ikke kan delta. Inger Margrethe foreslår at vi kan få x antall brosjyrer for bygg fra NBK, og lager eget opplegg, f eks smaksprøver på graut. Da må vi eventuelt dekke kostnadene selv eller bli sponset av lokalbutikken. Inger Margrethe undersøkte med NBK: vi kan bestille brosjyrer hos NBK og gir beskjed om at vi kun vil ha brosjyrer og ordne opplegget selv frist 6.september

**Sak 27/18 Ny kontaktperson for vårt fylke Marit Green Tymczuk.**

 Vi jar fått brev fra henne med litt presentasjon. Se sak 22/18

**Sak 28/18 Nyhetsbrev 14. aug. fra NBK**

Gjennomgått til orientering, for flere av oppgavene kommer mer info seinere. Vi gjennomgikk spesielt resolusjonen fra årsmøtet om plastforsøpling og anmoder lokallagene om å ta opp dette på medlemsmøte. Brevet er sendt til alle lokallag.

**Sak 29/18 Arbeidsplan vedtatt av årsmøtet BBK 2018.**

Gjennomgått arbeidsplanen punkt for punkt, gjorde følgende kommentarer til punktene som viser i hvilken grad vi følger arbeidsplanen:

*Punkt om kultur***:** her legger vi til den filosofiske betraktning om definisjon av kultur: det er den lufta vi puster i (Einar Odland, teolog)

Jf sak 25/18 om vårt arbeid med Nedre Buskerud kvinne og mannsbunad

Forøvrige arbeider vi hele tida med arbeid med kultur på flere fronter.

*Punkt om miljø*: Her følger vi opp. Lagene arbeider med forskjellige tiltak som passer til deres nærmiljø.

*Punkt om mat*: Vi kan i framtida bli flinkere til å fokusere på bruk av restemat og mat utgått på dato. Formidle dette videre til spesielt til yngre garde, bruk sansene!

*Punkt om kommunikasjon*: Vi er flinke til å bruke media i forbindelse med arrangementer, og aktiv bruk av hjemmesida til BBK.

*Punkt om organisasjon:* Her følger vi opp de fire punktene så godt vi kan. Vi oppfordrer til at sonemøter skal gjennomføres i alle soner høsten 2018 ev våren 2019 (før årsmøte BBK) Tillitsvalgtsopplæring/inspirasjonssamling styre vedtok å utsette slike samlinger til 2019.

**Sak 30/18. Hole Bygdekvinnelag 90 år Jubileumsfest 31.aug 2018.** Bevilling på kr 500. Else representerer BBK. Nye gratulasjonskort er laget og alle i styret signerte på kortet til HBL.

**Sak 31/18 Årsmøte 2019 29.mars – 30. mars.**

Vi gjennomgikk tilbud fra Klækken hotell og vedtok at det var i orden.

Videre ble programmet og diverse poster gjennomgått. Det er sone D som er arrangør med Else som er sonerepresentant og som har hovedansvar for forberedelse sammen med Sølvi (leder BBK) Styret har ansvar for å invitere. Sølvi sender allerede nå invitasjon til Ellen Krageberg om hun vil komme og kaste glans over møtet.

Annonser til programmet. Det må være avtaler slik at vi en får inn inntektene som er avtalt og at dette er kommet inn før programmet er i trykken.

Underholdning bestemmes av vertssonen. Styret er ansvarlig for en som kan holde et aktuelt foredrag. Inger Margrethe ordner med loddbøker og vi kan starte med salg av lodd alt nå. Loddpris kr 10. Soneleder for hver sone har ansvar for å ha med loddbøker til årsmøtet.

**Sak 32/18 Eventuelt**

1. Sonerepresentanter, hva er våre oppgaver: formidler og er bindeleddet mellom NBK, BBK og lokallagene. Veileder for lag som ligger litt nede.
2. Om sonemøter, litt prat rundt slike møter, tidspunkt og program.
3. Refusjon av utlegg til styreseminar, mat og drikke til seminaret som Inger Margrethe har lagt ut får hun godtgjort umiddelbart.
4. Utlegg KM godtgjørelse til dette møtet. Enkleste og billigste måte var at vi hadde kjørt to biler, en fra Hokksund/Ringerike og en fra Numedal. Det ble imidlertid brukt tre biler. Dette skyldes at Frøydis måtte kjøre egen bil da hun var innkalt til Borgarting Lagmannsrett fra morgenen av den 20, og kom fram til Nysetstølen på et seinere tidspunkt. Det må derfor utbetales godtgjørelse for en ekstra bil.
5. Neste møte når og hvor?

Vi har neste møte 14.november kl. 11 hos Marit Stevning.

Møtet slutt kl. 18.30

Sekretær Marit Stevning